«Vaqf» fondiga 2021 yilning birinchi yarmida 21 milliard so‘mdan ortiq mablag‘ kelib tushdi

2021 yil 1 yanvardan 30 iyun sanasiga qadar «Vaqf» xayriya jamoat fondiga xayriya, zakot, vaqf mulklari, ziyoratgohlar, diniy tashkilotlar va aksiyalar orqali 21 milliard 315 million so‘mdan ortiqroq mablag‘lar kelib tushgan. Bu haqda AOKAda bo‘lib o‘tgan «Vaqf» xayriya jamoat fondi tomonidan amalga oshirilgan xayriya tadbirlari» mavzusidagi brifingda ma'lum qilindi.
Fond hisob raqamlaridan o‘tgan 6 oy davomida 17 milliard 395 million so‘m, homiylar va hamkor tashkilotlar tomonidan taqdim etilgan moddiy ko‘rinishdagi ehsonlar bilan qo‘shib hisoblaganda jami 21 milliard 403 million so‘m sarflangan.
Jumladan xayriya ishlari doirasida:
Bundan tashqari masjidlar va fond tasarrufidagi ziyoratgohlarning ma'muriy xarajatlari, ularni moliyaviy qo‘llab-quvvatlash hamda obodonlashtirish uchun 10 milliard 110 million so‘m yo‘naltirilgan.
Shuningdek, joriy yil mart oyida Qoraqalpog‘istondagi ichimlik suviga muhtoj chekka tuman, qishloq va ovullarida toza ichimlik suvi artezian va quduqlari qazib chiqarilmoqda. Ramazon oyida hamkor tashkilotlar va homiylar bilan O‘zbekistonning barcha hududlarida ijtimoiy ko‘makka muhtoj aholiga oziq-ovqat mahsulotlari xayriya sifatida tarqatildi.
Shuningdek, «Vaqf» fondi o‘z faoliyatini takomillashtirish borasidagi takliflarni mamnuniyat bilan qabul qilishini bildirgan.
Eslatib o‘tamiz, «Vaqf» xayriya jamoat fondi 2018 yil 16 aprel kuni «Diniy-ma'rifiy soha faoliyatini tubdan takomillashtirish chora-tadbirlari to‘g‘risida»gi prezident farmoni asosida tashkil etilgan.
Fondning asosiy maqsadi hamyurtlarimizdagi saxovatlilik tuyg‘ularini oshirishga ko‘maklashish, diniy-ma'rifiy sohaga yordam berish, masjid, madrasa va ziyoratgohlarimizni obod qilish, imom-xatib, noiblar, mudarrislar va talabalarga moddiy-ma'naviy ko‘mak berishdan iborat.